Imtella' Awwissu 11, 2021 Fl-Awstralja, mara qed tiġi investigata wara li għamlitha ta' tabib. Il-midja Awstraljana qed tirrapporta li tfajla ta' 27 sena ħadmet għal 8 xhur bħala tabiba fi sptar mingħajr ma kienet liċenzjata biex tagħmel dan. L-isptar qal li skopra li ma kinitx irreġistrata mal-Aġenzija li tagħti l-liċenzja lill-mediċi fil-pajjiż. Dan wassal biex il-Pulizija qed tinvestiga dan il-każ. Fi stqarrija, l-isptar qal li tneħħiet b'mod immedjat mill-qadi ta' dmirijietha u li meta kienet qed taħdem hemm kienet kontinwament issorveljata. Jidher li t-tfajla kienet weħlet mill-aħħar eżami tagħha u ffalsifikat dokumenti biex tkun tista' taħdem ta' tabib.